Решение на Съда (втори състав) от 28 юни 2018 г. — Lowell Financial Services GmbH, преди GFKL Financial Services AG/Европейска комисия, Федерална република Германия
(Дело C-219/16 P)1
(Обжалване – Държавни помощи – Германско данъчно законодателство относно някои хипотези на пренасяне на загуби в следващи данъчни години („клауза за преструктуриране“) – Решение, с което схемата за помощ се обявява за несъвместима с вътрешния пазар – Жалба за отмяна – Допустимост – Член 263, четвърта алинея ДФЕС – Лично засегнато лице – Член 107, параграф 1 ДФЕС – Понятие за държавна помощ – Условие за селективност – Определяне на референтната рамка – Правна квалификация на фактите)
Език на производството: немски
Страни
Жалбоподател: Lowell Financial Services GmbH, преди GFKL Financial Services AG (представители: M. Schweda, J. Eggers, M. Knebelsberger и F. Loose, Rechtsanwälte)
Други страни в производството: Европейска комисия (представители: R. Lyal, T. Maxian Rusche и K. Blanck-Putz), Федерална република Германия
Диспозитив
Отхвърля насрещната жалба.
Отменя точки 2 и 3 от диспозитива на решението на Общия съд на Европейския съюз от 4 февруари 2016 г., GFKL Financial Services/Комисия (T-620/11, EU:T:2016:59).
Отменя Решение 2011/527/ЕС на Комисията от 26 януари 2011 година относно държавна помощ C 7/10 (ex CP 250/09 и NN 5/10), приведена в действие от Германия Схема за пренасяне на данъчни загуби в случай на преструктуриране на предприятия в затруднение („Sanierungsklausel“).
Осъжда Европейската комисия да понесе, наред с направените от нея съдебни разноски, и тези, направени от Lowell Financial Services GmbH както в първоинстанционното производство, така и в производството по обжалване пред Съда.
____________
1 ОВ C 222, 20.6.2016 г.